ai4bharat/Pralekha huggingface dataset:
ମତ୍ସ୍ୟ, ପଶୁ ସମ୍ପଦ ଓ ଦୁଗ୍ଧ ଉତ୍ପାଦନ ମନ୍ତ୍ରଣାଳୟ
ଆଜାଦି କା ଅମ୍ରିତ ମହୋତ୍ସବ ଅନ୍ତର୍ଗତ “କିସାନ ଭାଗିଦାରୀ ପ୍ରାଥମିକତା ହମାରି” ଅଭିଯାନ ଆୟୋଜିତ
ଦେଶର ପ୍ରାୟ ୨୦୦୦ ସ୍ଥାନରୁ ଏକ ଲକ୍ଷରୁ ଅଧିକ ଚାଷୀ ଯୋଗ ଦେଲେ
ମତ୍ସ୍ୟ, ପଶୁପାଳନ ଓ ଦୁଗ୍ଧ ଉତ୍ପାଦନ ମନ୍ତ୍ରାଳୟ ଆଜାଦି କେ ଅମ୍ରିତ ମହୋତ୍ସବର ଅଂଶ ସ୍ୱରୂପ କୃଷି ଓ କୃଷକ କଲ୍ୟାଣ ମନ୍ତ୍ରାଳୟ ସହଯୋଗରେ ଏପ୍ରିଲ ୨୫ରୁ ୩୦ ପର୍ଯ୍ୟନ୍ତ ସପ୍ତାହବ୍ୟାପୀ “କିସାନ ଭାଗିଦାରୀ ପ୍ରାଥମିକତା ହମାରି” ଅଭିଯାନ ଆୟୋଜନ କରିଛନ୍ତି । ଏହି ଅଭିଯାନର ଚତୁର୍ଥ ଦିନ, ଏପ୍ରିଲ ୨୮, ୨୦୨୨ରେ ମତ୍ସ୍ୟ ବିଭାଗ ପକ୍ଷରୁ ପଶୁପାଳନ ତଥା ଦୁଗ୍ଧ ଉତ୍ପାଦନ ବିଭାଗ ସହଯୋଗରେ ଭର୍ଚ୍ୟୁଆଲ ସଚେତନତା ଅଧିବେଶନ ଆୟୋଜିତ ହୋଇଥିଲା । ଏହି ସଚେତନତା ଅଭିଯାନର ମୂଳ ଉଦ୍ଦେଶ୍ୟ ଥିଲା ମତ୍ସ୍ୟ ଚାଷୀ, ଗୋପାଳକ, ଦୁଗ୍ଧ ଚାଷୀ ଓ ଅନ୍ୟ ହିତାଧିକାରୀଙ୍କ ମଧ୍ୟରେ ମତ୍ସ୍ୟ, ପଶୁପାଳନ ଓ ଦୁଗ୍ଧ ଉତ୍ପାଦନ ମନ୍ତ୍ରାଳୟ ଦ୍ୱାରା ପ୍ରଣୀତ ଯୋଜନାଗୁଡିକ ସମ୍ପର୍କରେ ସଚେତନତା ସୃଷ୍ଟି ତଥା ଏହି ଯୋଜନାଗୁଡିକର ଫାଇଦା ନେବା ପାଇଁ ସେମାନଙ୍କୁ ପ୍ରୋତ୍ସାହିତ କରିବା ।
ଏହି ଅବସରରେ କେନ୍ଦ୍ର ମତ୍ସ୍ୟ, ପଶୁପାଳନ ଓ ଦୁଗ୍ଧ ଉତ୍ପାଦନ ମନ୍ତ୍ରୀ ଶ୍ରୀ ପୁରୁଷୋତ୍ତମ ରୁପାଲା ବିଭିନ୍ନ କଲ୍ୟାଣମୂଳକ ଯୋଜନା ସମ୍ପର୍କରେ ସୂଚନା ଦେଇଥିଲେ ଏବଂ ନିଯୁକ୍ତି ତଥା ରୋଜଗାର ସୃଷ୍ଟିରେ ମତ୍ସ୍ୟ ପାଳନ ଓ ପଶୁଧନ କ୍ଷେତ୍ରର ମହତ୍ୱ ସମ୍ପର୍କରେ ଆଲୋକପାତ କରିଥିଲେ । ସେ ବିଭିନ୍ନ ରାଜ୍ୟର କୃଷକମାନଙ୍କ ସହ କଥାବାର୍ତ୍ତା କରିଥିଲେ ଓ ସେମାନଙ୍କୁ ମନ୍ତ୍ରାଳୟର ବିଭିନ୍ନ ଯୋଜନାର ଫାଇଦା ନେବାକୁ ପ୍ରୋତ୍ସାହିତ କରିଥିଲେ । ଏହି ଅବସରରେ ମତ୍ସ୍ୟ, ପଶୁପାଳନ ଓ ଦୁଗ୍ଧ ଉତ୍ପାଦନ ରାଷ୍ଟ୍ରମନ୍ତ୍ରୀ ଡଃ ଏଲ. ମୁରୁଗାନ ଏବଂ ଶ୍ରୀ ସଂଜୀବ କୁମାର ବାଲ୍ୟାନ ଉପସ୍ଥିତ ଥିଲେ ।
ପଶୁପାଳନ ଓ ଦୁଗ୍ଧ ଉତ୍ପାଦନ ବିଭାଗର ଯୁଗ୍ମ ସଚିବ ଡଃ ଓ.ପି. ଚୌଧୁରୀ ଅତିଥି ଓ ଅଂଶଗ୍ରହଣକାରୀଙ୍କୁ ସ୍ୱାଗତ କରିବା ସହ ଏହି ଆୟୋଜନ ସମ୍ପର୍କରେ ବକ୍ତବ୍ୟ ଦେଇଥିଲେ । ଅଧିବେଶନରେ ଏନଏଲଏମ/ଆରଜିଏମ/ଏଏଚଆଇଡିଏଫର ବିଭିନ୍ନ ଉଦ୍ୟୋଗୀ ଯୋଜନା ସହିତ ମତ୍ସ୍ୟ ବିଭାଗର ପ୍ରମୁଖ ଯୋଜନା ପ୍ରଧାନମନ୍ତ୍ରୀ ମତ୍ସ୍ୟ ସଂପଦ ଯୋଜନା , ମତ୍ସ୍ୟ ଭିତ୍ତିଭୂମି ବିକାଶ ପାଣ୍ଠି  ଓ କିସାନ କ୍ରେଡିଟ କାର୍ଡ  ସହ କୃଷି, ମତ୍ସ୍ୟପାଳନ ସାଙ୍ଗକୁ ଆନୁଷଙ୍ଗିକ ଗତିବିଧି ସହ ଜଡିତ କୃଷକ ଓ ସଂଗଠନଗୁଡିକ ସମ୍ପର୍କରେ ଆଲୋକପାତ କରା ଯାଇଥିଲା । ଏହି କାର୍ଯ୍ୟକ୍ରମକୁ ମତ୍ସ୍ୟ ପାଳନ ଓ ଦୁଗ୍ଧ ଉତ୍ପାଦନ ବିଭାଗର ଫେସବୁକ ପେଜରେ ଲାଇଭ ଷ୍ଟ୍ରିମ କରାଯାଇଥିଲା, ଯେଉଁଥିରେ ବହୁ ଲୋକ ଅନଲାଇନରେ ସାମିଲ ହୋଇଥିଲେ । ଭାରତର ପ୍ରାୟ ୨୦୦୦ ସ୍ଥାନରୁ ଏକ ଲକ୍ଷରୁ ଅଧିକ ଚାଷୀ ଏହି ଅଧିବେଶନରେ ସାମିଲ ହୋଇଥିଲେ ।
ଏହି ଅବସରରେ କେନ୍ଦ୍ର ସରକାରଙ୍କ ଅନ୍ତର୍ଦ୍ଦେଶୀୟ ମତ୍ସ୍ୟ ପାଳନ ଯୁଗ୍ମ ସଚିବ ଶ୍ରୀ ସାଗର ମେହେରା ଉପସ୍ଥିତ ବ୍ୟକ୍ତି ବିଶେଷ କରି ଚାଷୀମାନଙ୍କୁ ସେମାନଙ୍କ ଉତ୍ସାହ ଓ ସକ୍ରିୟ ଭାଗିଦାରୀ ପାଇଁ ଧନ୍ୟବାଦ ଜଣାଇଥିଲେ । ମତ୍ସ୍ୟ ପାଳନ ଉଦ୍ୟୋଗରେ ଉଦ୍ୟମିତାର ସୁଯୋଗକୁ ପ୍ରୋତ୍ସାହିତ କରିବା ଓ ଉପସ୍ଥିତ କୃଷକମାନଙ୍କୁ ପ୍ରେରଣା ଦେବା ପାଇଁ ଉଦ୍ୟୋଗୀ ମତ୍ସ୍ୟ ଚାଷୀମାନଙ୍କ ସଫଳତା କାହାଣୀ ପ୍ରଦର୍ଶିତ ହୋଇଥିଲା ।
SR
(Visitor Counter : 148
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୨୦୦୧ ପ୍ରଳୟଙ୍କରୀ ଭୂମିକମ୍ପ ପରେ କଛର ପରିବର୍ତ୍ତନ ସମ୍ପର୍କରେ ଏକ ଟ୍ୱିଟ ଶୃଙ୍ଖଳ ଶେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ୨୦୦୧ ଭୂମିକମ୍ପରେ କଛ ଧ୍ୱସ୍ତବିଧ୍ୱସ୍ତ ହେବା ଠାରୁ ପ୍ରମୁଖ ପର୍ଯ୍ୟଟନ ଗନ୍ତବ୍ୟ ପାଲଟିବା ସହ ବିକାଶ ସମ୍ପର୍କରେ କଛର ସାଂସଦ ଶ୍ରୀ ବିନୋଦ ଚାୱଡା ଏକ ଟ୍ୱିଟ ଶେୟାର କରିଛନ୍ତି ।
ସାଂସଦଙ୍କ ଟ୍ୱିଟ ଶୃଙ୍ଖଳ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“କଛ ସମ୍ପର୍କରେ ଏକ ସୁନ୍ଦର ଟ୍ୱିଟ ଶୃଙ୍ଖଳ । ୨୦୦୧ରେ ଯେତେବେଳେ ପ୍ରଳୟଙ୍କରୀ ଭୂମିକମ୍ପ ହେଲା, ସେତେବେଳେ ଲୋକେ କଛ ଲୋପ ପାଇଗଲା ବୋଲି ଲେଖିଛନ୍ତି । ହେଲେ ଏହି ଜିଲ୍ଲାର ଲୋକଙ୍କ ମଧ୍ୟରେ କିଛି ଉଲ୍ଲେଖନୀୟ କଥା ରହିଛି । ସେମାନେ ପୁଣି ଛିଡା ହେଲେ ଓ ଜିଲ୍ଲାକୁ ନୂତନ ଉଚ୍ଚତାକୁ ନେଇଗଲେ । ଆଜି କଛ ପର୍ଯ୍ୟଟନର ପ୍ରମୁଖ ଗନ୍ତବ୍ୟ ପାଲଟିଛି ।”
SR
(
ସୂଚନା ଓ ପ୍ରସାରଣ ମନ୍ତ୍ରଣାଳୟ
51ତମ ଭାରତୀୟ ଅନ୍ତର୍ଜାତୀୟ ଚଳଚ୍ଚିତ୍ର ମହୋତ୍ସବର ଶୁଭାରମ୍ଭ
ବିଶିଷ୍ଟ ଅଭିନେତା ତଥା ନିର୍ଦ୍ଦେଶକ ବିଶ୍ୱଜିତ୍ ଚାଟାର୍ଜୀଙ୍କୁ ବର୍ଷର ଶ୍ରେଷ୍ଠ ଭାରତୀୟ ଚଳଚ୍ଚିତ୍ର ବ୍ୟକ୍ତିତ୍ୱ ପୁରସ୍କାର
ପୁରସ୍କାର ଘୋଷଣା କଲେ କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରୀ
ଗୋଆରେ ଅନୁଷ୍ଠିତ ଭାରତୀୟ ଅନ୍ତର୍ଜାତୀୟ ଚଳଚ୍ଚିତ୍ର ସମାରୋହ ର 51ତମ ସଂସ୍କରଣରେ ହିନ୍ଦୀ ଓ ବଙ୍ଗଳା ଚଳଚ୍ଚିତ୍ର ଜଗତର ଜଣାଶୁଣା ଅଭିନେତା, ନିର୍ମାତା, ନିର୍ଦ୍ଦେଶକ ତଥା ଗାୟକ ଶ୍ରୀ ବିଶ୍ୱଜିତ୍ ଚାଟାର୍ଜୀଙ୍କୁ ବର୍ଷର ଶ୍ରେଷ୍ଠ ଭାରତୀୟ ଚଳଚ୍ଚିତ୍ର ବ୍ୟକ୍ତିତ୍ୱ ପୁରସ୍କାରରେ ସମ୍ମାନିତ କରାଯାଇଛି। କେନ୍ଦ୍ର ସୂଚନା ଓ ପ୍ରସାରଣ ମନ୍ତ୍ରୀ ଶ୍ରୀ ପ୍ରକାଶ ଜାଭଡ଼େକର ଏହି ମହୋତ୍ସବର ଉଦଘାଟନୀ ସମାରୋହ ଅବସରରେ ପୁରସ୍କାର ଘୋଷଣା କରିଥିଲେ।
କେନ୍ଦ୍ର ମନ୍ତ୍ରୀ ଏହି ଘୋଷଣା କରି କହିଥିଲେ ଯେ ଏହି ପୁରସ୍କାର ତାଙ୍କୁ ମାର୍ଚ୍ଚ 2021ରେ ଅନୁଷ୍ଠିତ ହେବାକୁ ଥିବା ଜାତୀୟ ଚଳଚ୍ଚିତ୍ର ପୁରସ୍କାର ପ୍ରଦାନ ସମାରୋହ ଅବସରରେ ଦିଆଯିବ।
‘ବିସ ସାଲ ବାଦ’ ଚଳଚ୍ଚିତ୍ରରେ କୁମାର ବିଜୟ ସିଂ ଭୂମିକା, ‘କୋହରା’ରେ ରାଜା ଅମିତ କୁମାର ସିଂ, ‘ଏପ୍ରିଲ ଫୁଲ୍’ରେ ଅଶୋକା, ‘ମେରେ ସନମ’ରେ ରମେଶ କୁମାର, ‘ନାଇଟ ଇନ ଲଣ୍ଡନ’ରେ ଜୀବନ, ‘ଦୋ କଲିୟାଁ’ରେ ଶେଖର ଏବଂ ‘କିସ୍ମତ’ ଚଳଚ୍ଚିତ୍ରରେ ଭିକ୍କି ଭୂମିକାରେ ଅଭିନୟ ପାଇଁ ବିଶ୍ୱଜିତ୍ ଚାଟାର୍ଜୀ ବିଶେଷ ପ୍ରସିଦ୍ଧି ହାସଲ କରିଛନ୍ତି। ଆଶା ପାରେଖ, ୱାହିଦା ରେହମାନ, ମୁମତାଜ, ମାଲା ସିହ୍ନା ଓ ରାଜଶ୍ରୀଙ୍କ ବିଶିଷ୍ଟ ଅଭିନେତ୍ରୀଙ୍କ ସହିତ ତାଙ୍କ ଯୋଡ଼ି ବେଶ ଲୋକପ୍ରିୟ ହୋଇଥିଲା। ତାଙ୍କ ଅଭିନୀତ ପ୍ରସିଦ୍ଧ ବଙ୍ଗଳା ଚଳଚ୍ଚିତ୍ରଗୁଡ଼ିକ ମଧ୍ୟରେ ରହିଛି ଚୌରଙ୍ଘୀ  ଏବଂ ଉତ୍ତମ କୁମାରଙ୍କ ସହିତ ଗଡ଼ ନସୀମପୁର ଓ କୁହେଲି । ଏହାପରେ ଶ୍ରୀମାନ ପୃଥ୍ବୀରାଜ , ଜୟ ବାବା ତାରକନାଥ  ଏବଂ ଅମର ଗୀତୀ  ଭଳି ଲୋକପ୍ରିୟ ଚଳଚ୍ଚିତ୍ରରେ ମଧ୍ୟ ସେ ଅଭିନୟ କରିଥିଲେ। 1975ରେ ବିଶ୍ୱଜିତ୍ ନିଜ ଅଭିନୟ କରିଥିବା ଚଳଚ୍ଚିତ୍ର ‘କେହତେ ହୈ ମୁଝକୋ ରାଜା’ର ପ୍ରଯୋଜନା ଏବଂ ନିର୍ଦ୍ଦେଶନା ଦାୟିତ୍ବ ସମ୍ଭାଳିଥିଲେ। ଅଭିନୟ ଓ ନିର୍ଦ୍ଦେଶନା ବ୍ୟତୀତ ସେ ଜଣେ ଗାୟକ ଓ ନିର୍ମାତା ମଧ୍ୟ ରହିଆସିଛନ୍ତି।
ମାନବ ସମ୍ବଳ ବିକାଶ ମନ୍ତ୍ରଣାଳୟ
ୱେବିନାର ଜରିଆରେ ସାରା ଦେଶର ଶିକ୍ଷକମାନଙ୍କ ସହିତ ଆଲୋଚନା କଲେ କେନ୍ଦ୍ର ମାନବ ସମ୍ବଳ ମନ୍ତ୍ରୀ
• ନବୋଦୟ ବିଦ୍ୟାଳୟ ନିଯୁକ୍ତି ପ୍ରକ୍ରିୟା ପୂରଣ କରିଥିବା ଶିକ୍ଷକମାନଙ୍କୁ ଲକଡାଉନ ପରେ ମିଳିବ ନିଯୁକ୍ତି : ରମେଶ ପୋଖରିୟାଲ ‘ନିଶଙ୍କ’
• ଖୁବଶୀଘ୍ର ଜାତୀୟ ଯୋଗ୍ୟତା ପରୀକ୍ଷା  2020ର ତାରିଖ ଘୋଷଣା କରାଯିବ : ଶ୍ରୀ ପୋଖରିୟାଲ
କେନ୍ଦ୍ର ମାନବ ସମ୍ବଳ ବିକାଶ ମନ୍ତ୍ରୀ ଶ୍ରୀ ରମେଶ ପୋଖରିୟାଲ ‘ନିଶଙ୍କ’ ଆଜି ୱେବିନାର ଜରିଆରେ ସାରା ଦେଶର ଶିକ୍ଷକମାନଙ୍କ ସହିତ ଆଲୋଚନା କରିଛନ୍ତି। ଏହି ଅବସରରେ ସେ ‘ଆଚାର୍ଯ୍ୟ ଦେବୋ ଭବ’ର ବାର୍ତ୍ତା ଦେଇଥିଲେ। ଛାତ୍ରଛାତ୍ରୀ ଏବଂ ସମାଜରେ କୋଭିଡ-19 ସଂକ୍ରାନ୍ତ ସଚେତନତା ସୃଷ୍ଟି କରିବା ଲାଗି ସେ ଶିକ୍ଷକ ସମୁଦାୟ ପ୍ରତି କୃତଜ୍ଞତା ବ୍ୟକ୍ତ କରିଥିଲେ। ଏହି ୱେବିନାରରେ ବହୁସଂଖ୍ୟକ ଶିକ୍ଷକ ଯୋଗ ଦେଇ କେନ୍ଦ୍ରମନ୍ତ୍ରୀଙ୍କ ସହିତ ବାର୍ତ୍ତାଳାପ କରିଥିଲେ।
ଏହି ୱେବିନାର ଅବସରରେ ଶିକ୍ଷକମାନଙ୍କ ପ୍ରଶ୍ନର ଉତ୍ତର ଦେଇ କେନ୍ଦ୍ରମନ୍ତ୍ରୀ ଦୁଇଟି ବଡ଼ ଘୋଷଣା କରିଥିଲେ। ସେ କହିଥିଲେ ଯେ ଖୁବଶୀଘ୍ର ଏନଇଟି-2020ର ତାରିଖ ଘୋଷଣା କରାଯିବ। ଦ୍ବିତୀୟରେ ମନ୍ତ୍ରୀ ସୂଚନା ଦେଇଥିଲେ ଯେ ନବୋଦୟ ବିଦ୍ୟାଳୟ ନିଯୁକ୍ତି ପ୍ରକ୍ରିୟା ପୂରଣ କରିସାରିଥିବା ଶିକ୍ଷକମାନଙ୍କୁ ଲକଡାଉନ ପରେ ନିଯୁକ୍ତି ପ୍ରଦାନ କରାଯିବ ।
ଏହି ଅବସରରେ ମନ୍ତ୍ରୀ ସମସ୍ତ ଶିକ୍ଷକମାନଙ୍କୁ ଲକଡାଉନ କାଳରେ ସେମାନଙ୍କ କର୍ତ୍ତବ୍ୟ ସମ୍ପାଦନ କରିବା ଏବଂ ଛାତ୍ରଛାତ୍ରୀଙ୍କ ଶିକ୍ଷାଗତ କଲ୍ୟାଣ ସୁନିଶ୍ଚିତ କରିବା ଲାଗି ଆହ୍ବାନ କରିଥିଲେ। ଶିକ୍ଷକମାନଙ୍କର ପ୍ରଶ୍ନର ଉତ୍ତର ଦେଇ ମନ୍ତ୍ରୀ କହିଥିଲେ ଯେ କେନ୍ଦ୍ରୀୟ ବିଦ୍ୟାଳୟରେ 8 ହଜାର, ନବୋଦୟ ବିଦ୍ୟାଳୟରେ ପାଖାପାଖି 2500 ଶିକ୍ଷକଙ୍କୁ ନିଯୁକ୍ତି ଦିଆଯାଇଛି। ସେ ଆହୁରି କହିଥିଲେ ଯେ ବିଶ୍ବବିଦ୍ୟାଳୟଗୁଡ଼ିକରେ 12 ହଜାରରୁ ଅଧିକ ଅଧ୍ୟାପକମାନଙ୍କୁ ନିଯୁକ୍ତି ପ୍ରଦାନ କରାଯାଇଛି । ଆମ ସରକାର ସମସ୍ତ ଶିକ୍ଷକ ପଦବୀ ପୂରଣ କରିବା ଦିଗରେ ଯତ୍ନବାନ ରହିଛନ୍ତି ଏବଂ ମନ୍ତ୍ରଣାଳୟ ପକ୍ଷରୁ ଏ ଦିଗରେ ଆବଶ୍ୟକ ପଦକ୍ଷେପ ଗ୍ରହଣ କରାଯାଉଛି।
ଶ୍ରୀ ପୋଖରିୟାଲ ଆହୁରି କହିଥିଲେ ଯେ ଅନଲାଇନ ଶିକ୍ଷାଦାନ ବ୍ୟବସ୍ଥା ବର୍ତ୍ତମାନ ପ୍ରାୟତଃ ପ୍ରସ୍ତୁତ ହୋଇ ଜାରି ରହିଛି ଏବଂ ଲକ୍ଷାଧିକ ଶିକ୍ଷକ ଏଥିପାଇଁ ପ୍ରଶିକ୍ଷଣ ଲାଭ କରୁଛନ୍ତି ।
ଆଦିବାସୀ ବ୍ୟାପାର ମନ୍ତ୍ରଣାଳୟ
ପ୍ରାଣବନ୍ତ ତାମିଲ ସଂସ୍କୃତି ସାରା ବିଶ୍ୱରେ ଲୋକପ୍ରିୟ: ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ସିଙ୍ଗାପୁର ପ୍ରଧାନମନ୍ତ୍ରୀ ମହାମହିମ ଲି ସିନ ଲୁଙ୍ଗଙ୍କ ଏକ ଟ୍ୱିଟର ପ୍ରତ୍ୟୁତ୍ତର ଦେଇଛନ୍ତି । ଯେଉଁଥିରେ ସିଙ୍ଗାପୁର ପ୍ରଧାନମନ୍ତ୍ରୀ ସୂଚନା ଦେଇଥିଲେ ଯେ, ସେ ଏଏମକେ, କେବୁନ ବାରୁ ଓ ୱାଇସିକେ ବାସିନ୍ଦାଙ୍କ ସହ ବିଳମ୍ବିତ ପୋଙ୍ଗଲ ପାଳିଛନ୍ତି ।
ଟ୍ୱିଟର ପ୍ରତ୍ୟୁତ୍ତର ଦେଇ ପ୍ରଧାନମନ୍ତ୍ରୀ କହିଛନ୍ତି;
“ଏହା ଦେଖି ବେଶ ଖୁସି । ପ୍ରାଣବନ୍ତ ତାମିଲ ସଂସ୍କୃତି ସାରା ବିଶ୍ୱରେ ଲୋକପ୍ରିୟ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହାମହିମ ଦଲାଇ ଲାମାଙ୍କ 86ତମ ଜନ୍ମ ଦିବସରେ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ମହାମହିମ ଦଲାଇ ଲାମାଙ୍କ ସହିତ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବାର୍ତ୍ତାଳାପ କରିଛନ୍ତି ଏବଂ 86 ତମ ଜନ୍ମ ଦିନ ଅବସରରେ ତାଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ମହାମହିମ ଦଲାଇ ଲାମାଙ୍କ ସହିତ ଫୋନ ଯୋଗେ କଥା ହୋଇ ତାଙ୍କର 86 ତମ ଜନ୍ମ ଦିନ ଅବସରରେ ଶୁଭେଚ୍ଛା ଜଣାଇଲି । ଆମେ ତାଙ୍କର ଦୀର୍ଘ ଏବଂ ସୁସ୍ଥ ଜୀବନ କାମନା କରୁଛୁ” ।
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ନୂଆଦିଲ୍ଲୀରେ ଉନବିଂଶତମ ଏସୀୟ କ୍ରୀଡ଼ା ପଦକ ବିଜେତାଙ୍କୁ ସମ୍ବର୍ଦ୍ଧିତ କଲେ ଅନୁରାଗ ସିଂହ ଠାକୁର
କେନ୍ଦ୍ର କ୍ରୀଡ଼ାମନ୍ତ୍ରୀ ଅନୁରାଗ ସିଂହ ଠାକୁର ଏସୀୟ କ୍ରୀଡ଼ା ପ୍ରତିଯୋଗିତାରେ ଭାଗ ନେଇ ଭାରତ ଫେରିଥିବା କ୍ରୀଡ଼ାବିତମାନଙ୍କୁ ସମ୍ବର୍ଦ୍ଧିତ କରିଛନ୍ତି। ନୂଆଦିଲ୍ଲୀସ୍ଥିତ କନଷ୍ଟିଚ୍ୟୁସନ୍ କ୍ଲବ୍ ଅଫ୍ ଇଣ୍ଡିଆରେ ଏହି ସମ୍ବର୍ଦ୍ଧନା କାର୍ଯ୍ୟକ୍ରମ ଅନୁଷ୍ଠିତ ହୋଇଥିଲା।
ସୁଟିଂ, ରୋଇଂ ଓ ମହିଳା କ୍ରିକେଟ ଦଳର ମୋଟ ୨୭ ଜଣ ଖେଳାଳୀଙ୍କୁ ମନ୍ତ୍ରୀ ସମ୍ବର୍ଦ୍ଧିତ କରିଥିଲେ। ହରମନପ୍ରୀତ କୌରଙ୍କ ନେତୃତ୍ୱାଧୀନ ମହିଳା କ୍ରିକେଟ୍ ଦଳ ଏହି ପ୍ରତିଯୋଗିତାରେ ଐତିହାସିକ ସ୍ୱର୍ଣ୍ଣ ପଦକ ଜିତିଥିବା ବେଳେ ରୋଇଂରୁ ମୋଟ ୫ ପଦକ  ଜିତିଥିଲା। ବର୍ତ୍ତମାନ ପର୍ଯ୍ୟନ୍ତ ଅଧିକାଂଶ ପଦକ ସୁଟିଂରୁ ଆସିଛି। ଭାରତର ରାଇଫଲ, ସଟଗନ୍ ଏବଂ ପିସ୍ତଲ ଦଳ ୧୩ ପଦକ  ଜିତିଛନ୍ତି।
ଏସୀୟ କ୍ରୀଡ଼ାରେ ଉତ୍କୃଷ୍ଟ ପ୍ରଦର୍ଶନ ପାଇଁ କେନ୍ଦ୍ର କ୍ରୀଡ଼ା ମନ୍ତ୍ରୀ ଖେଳାଳିମାନଙ୍କୁ ଅଭିନନ୍ଦନ ଜଣାଇଛନ୍ତି। ସେ କହିଛନ୍ତି, ‘‘ମୁଁ ସମସ୍ତ ଆଥଲେଟ୍ ଓ ପ୍ରଶିକ୍ଷକଙ୍କୁ ଅଭିନନ୍ଦନ ଜଣାଉଛି। ଏହି ସଫଳତା ପାଇଁ ସେମାନଙ୍କୁ ବର୍ଷ ବର୍ଷ ପରିଶ୍ରମ କରିବାକୁ ପଡ଼ିଛି। ଆପଣ ଦେଖିପାରନ୍ତି ଯେ ଏହି ଇତିହାସ ସୃଷ୍ଟିକାରୀ ରୋଇଂ ଖେଳାଳୀମାନେ ଯେଉଁ ଅଞ୍ଚଳର ଅଟନ୍ତି, ସେଠାରେ ପାଣିର ଅଭାବ ଥାଇପାରେ, କିନ୍ତୁ ସେମାନେ ଏକ ଜଳ କ୍ରୀଡ଼ା ଇଭେଣ୍ଟରେ ପଦକ ଜିତିଛନ୍ତି । ଅଶ୍ୱାରୋହଣରେ ମଧ୍ୟ ଆମେ ଐତିହାସିକ ସ୍ୱର୍ଣ୍ଣ ପାଇଛୁ’’, ବୋଲି କେନ୍ଦ୍ର ମନ୍ତ୍ରୀ କହିଛନ୍ତି।
‘‘ସୁଟିଂରେ ଆମେ ଆମର ଉତ୍ସାହ ଓ ଦୃଢ଼ତା ଦେଖିଥିଲୁ। ମହିଳା ୫୦ ମିଟର ରାଇଫଲ ଥ୍ରୀପି ଇଭେଣ୍ଟରେ ସ୍ୱର୍ଣ୍ଣ ପଦକ ଜିତିଥିବା ଟପ୍ସ ଆଥଲେଟ୍ ସିଫତ କୌର ସାମରାଙ୍କ ଠାରୁ ଆରମ୍ଭ କରି ୧୦ ମିଟର ଏୟାର ରାଇଫଲରେ ସ୍ୱର୍ଣ୍ଣ ପଦକ ଜିତିଥିବା ଖେଲୋ ଇଣ୍ଡିଆ ଆଥଲେଟ୍ ରୁଦ୍ରାଂଶ ପାଟିଲଙ୍କ ପର୍ଯ୍ୟନ୍ତ ଆମର ସମସ୍ତ ଶୁଟରମାନେ ବହୁତ ଭଲ ପ୍ରଦର୍ଶନ କରିଛନ୍ତି’’, ବୋଲି ଶ୍ରୀ ଠାକୁର କହିଛନ୍ତି।
ଗୁରୁବାର ଆୟୋଜିତ ଏହି କାର୍ଯ୍ୟକ୍ରମରେ ଯୁବ ବ୍ୟାପାର ଓ କ୍ରୀଡ଼ା ମନ୍ତ୍ରଣାଳୟ, ଭାରତୀୟ କ୍ରୀଡ଼ା ପ୍ରାଧିକରଣର ଅଧିକାରୀଙ୍କ ସମେତ ଖେଳାଳିଙ୍କ ପରିବାର ଓ ବନ୍ଧୁମାନେ ଯୋଗ ଦେଇଥିଲେ।
ଯୋଗାଯୋଗ ମନ୍ତ୍ରଣାଳୟ
ଆଜାଦୀ କା ଅମୃତ ମହୋତ୍ସବ
କେନ୍ଦ୍ର ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ ଏବଂ ଶ୍ରୀ ଅଶ୍ୱିନୀ ବୈଷ୍ଣବଙ୍କ ଦ୍ୱାରା ଓଡ଼ିଶାର ଛଅ ଜଣ ଅନାଲୋଚିତ ନାୟକମାନଙ୍କ ଉପରେ ସ୍ୱତନ୍ତ୍ର ଲଫାପା ଉନ୍ମୋଚିତ
ଆଜାଦୀ କା ଅମୃତ ମହୋତ୍ସବ ଏବଂ ଡାକ ଟିକଟ ଦିବସ ସମାରୋହ ଉପଲକ୍ଷେ କେନ୍ଦ୍ର ଶିକ୍ଷା, ଦକ୍ଷତା ବିକାଶ ଓ ଉଦ୍ୟମିତା ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ ଏବଂ କେନ୍ଦ୍ର ସଞ୍ଚାର, ରେଳବାଇ ଓ ଆଇଟି ମନ୍ତ୍ରୀ ଶ୍ରୀ ଅଶ୍ୱିନୀ ବୈଷ୍ଣବଙ୍କ ଦ୍ୱାରା ଓଡ଼ିଶାର ୬ ଜଣ ଅନାଲୋଚିତ ସ୍ୱାଧୀନତା ସଂଗ୍ରାମୀଙ୍କ ଉପରେ ସ୍ୱତନ୍ତ୍ର ଲଫାପା ଉନ୍ମୋଚିତ ହୋଇଯାଇଛି। ଏହି ଅନାଲୋଚିତ ନାୟକମାନେ ଦେଶର ସ୍ୱାଧୀନତା ସଂଗ୍ରାମରେ ବିଶେଷ ଯୋଗଦାନ ଦେଇଥିଲେ। ଏହି ଅନାଲୋଚିତ ନାୟକମାନେ ହେଲେ - ମହାନ ସ୍ୱାଧୀନତା ସଂଗ୍ରାମୀ ବକ୍ସି ଜଗବନ୍ଧୁ, ସହିଦ ବାଜି ରାଉତ, ସହିଦ ଜୟୀ ରାଜଗୁରୁ, ଚାଖି ଖୁଂଟିଆ, ଚକରା ବିଷୋୟୀ ଏବଂ ପାର୍ବତୀ ଗିରି । ଡାକ ବିଭାଗ ସଚିବ ଶ୍ରୀ ବିନୀତ ପାଣ୍ଡେ, ଡାକ ବିଭାଗ ମହାନିର୍ଦ୍ଦେଶକ ଶ୍ରୀ ଆଲୋକ ଶର୍ମାଙ୍କ ସମେତ ଡାକ ବିଭାଗ ଏବଂ ସଞ୍ଚାର ମନ୍ତ୍ରଣାଳୟ ବହୁ ବରିଷ୍ଠ ଅଧିକାରୀମାନେ କାର୍ଯ୍ୟକ୍ରମରେ ଅଂଶଗ୍ରହଣ କରିଥିଲେ । ଓଡ଼ିଶାରୁ ଭର୍ଚୁଆଲ ମାଧ୍ୟମରେ ମୁଖ୍ୟ ମହାଡାକପାଳ ଶ୍ରୀ ଶୁଭେନ୍ଦୁ ସ୍ୱାଇଁ ଅଂଶଗ୍ରହଣ କରିଥିଲେ ।
ଡାକ ବିଭାଗ ପକ୍ଷରୁ ୧୧.୧୦.୨୦୨୧ରୁ ୧୭.୧୦.୨୦୨୧ ପର୍ଯ୍ୟନ୍ତ ଜାତୀୟ ଡାକ ସପ୍ତାହ ସମାରୋହ ପାଳନ କରାଯାଉଛି । ପ୍ରତିଦିନ ଭିନ୍ନ ଭିନ୍ନ ବିଷୟବସ୍ତୁ ଯଥା: ଆର୍ଥିକ ଅନ୍ତର୍ଭୂକ୍ତିକରଣ, ଡାକ ଟିକେଟ ସଂଗ୍ରହ, ଚିଠି ଓ ପାର୍ସଲ ଆଦି ଉପରେ ବିଭିନ୍ନ କାର୍ଯ୍ୟକ୍ରମ ଆୟୋଜନ କରାଯାଉଛି। ଦେଶର କୋଣଅନୁକୋଣରେ ବରିଷ୍ଠ ନାଗରିକମାନଙ୍କୁ ସାମିଲ କରି ଜନ ସଚେତନତା ଅଭିଯାନ ଆୟୋଜନ କରାଯାଉଛି ଏବଂ ଦେଶ ସ୍ୱାଧୀନତାର ୭୫ତମ ବର୍ଷକୁ ପାଳନ କରାଯାଉଛି ।
ମନ୍ତ୍ରୀ ଓ ଅତିଥିମାନଙ୍କୁ ସ୍ୱାଗତ କରି ଶ୍ରୀ ବିନୀତ ପାଣ୍ଡେ କହିଥିଲେ ଯେ ଡାକ ବିଭାଗ ପକ୍ଷରୁ ଆମ ସ୍ୱାଧୀନତା ସଂଗ୍ରାମର ଅନାଲୋଚିତ ନାୟକମାନଙ୍କ ପ୍ରେରଣାଦାୟୀ କାହାଣୀ ବିଶ୍ୱ ସମ୍ମୁଖରେ ଉପସ୍ଥାପନ କରିବା ଲାଗି ଡାକ ବିଭାଗ ପକ୍ଷରୁ ପ୍ରୟାସ କରାଯାଉଛି । ସେମାନଙ୍କ ସମ୍ପର୍କରେ ସ୍ୱତନ୍ତ୍ର ଡାକ ଟିକଟ ଏବଂ ଲଫାପା ଉନ୍ମୋଚନ କରାଯାଉଛି । ୧୩ ଅକ୍ଟୋବର ୨୦୨୧ରେ ଆମ ସ୍ୱାଧୀନତା ସଂଗ୍ରାମ ଉପରେ ବିଭାଗ ପକ୍ଷରୁ ୧୦୩ଟି ସ୍ୱତନ୍ତ୍ର ଲଫାପା ଉନ୍ମୋଚନ କରାଯାଇଥିବା ଶ୍ରୀ ପାଣ୍ଡେ ସୂଚନା ଦେଇଥିଲେ ।
ନୂଆଦିଲ୍ଲୀର ଡାକ ଭବନ ଠାରେ ଶ୍ରୀ ଧର୍ମେନ୍ଦ୍ର ପ୍ରଧାନ ଏବଂ ଶ୍ରୀ ଅଶ୍ୱିନୀ ବୈଷ୍ଣବଙ୍କ ଦ୍ୱାରା ସ୍ୱତନ୍ତ୍ର ଲଫାପା ଉନ୍ମୋଚନ କରାଯାଇଥିଲା । ଦୁଇ ମନ୍ତ୍ରୀ ମଧ୍ୟ ଭିଡିଓ ଲିଙ୍କ ଜରିଆରେ ଓଡ଼ିଶାରେ ଉପସ୍ଥିତ ଥିବା ୬ ଜଣ ଅନାଲୋଚିତ ନାୟକମାନଙ୍କ ପରିବାର ସଦସ୍ୟମାନଙ୍କ ସହିତ ଆଲୋଚନା କରିଥିଲେ। ନିଜର ଅଭିଭାଷଣରେ ଶିକ୍ଷାମନ୍ତ୍ରୀ ଶ୍ରୀ ପ୍ରଧାନ ଏସବୁ ମହାନ ପୁରୁଷ ଓ ମହିଳାମାନଙ୍କ ସଂଗ୍ରାମର ସ୍ମୃତିଚାରଣ କରିଥିଲେ । ଏହି ବିଶିଷ୍ଟ ବ୍ୟକ୍ତିମାନଙ୍କ ପ୍ରଦର୍ଶିତ ମାର୍ଗ ଏବଂ ଆଦର୍ଶରେ ଅନୁପ୍ରାଣିତ ହୋଇ ଯୁବପିଢ଼ି ସେମାନଙ୍କର କର୍ତ୍ତବ୍ୟ ସମ୍ପାଦନ କରିବା ଆବଶ୍ୟକ ବୋଲି ଶ୍ରୀ ପ୍ରଧାନ ପରାମର୍ଶ ଦେଇଥିଲେ ।
ସଞ୍ଚାର ମନ୍ତ୍ରୀ ଶ୍ରୀ ବୈଷ୍ଣବ ଏହି ୬ ଜଣ ଅବିଦିତ ନାୟକମାନଙ୍କର ଦେଶ ମାତୃକା ପ୍ରତି ମୂଲ୍ୟବାନ ଯୋଗଦାନର ସ୍ମୃତିଚାରଣ କରିବା ସହିତ ସେମାନେ କିଭଳି ଭାବେ ଓଡ଼ିଶାବାସୀ ଏବଂ ସ୍ଥାନୀୟ ଲୋକକଳାରେ ଉଜ୍ଜୀବିତ ହୋଇ ରହିଛନ୍ତି ସେଥିପ୍ରତି ଆଲୋକପାତ କରିଥିଲେ । ଏହି ଛଅଜଣ ମହାନ ସଂଗ୍ରାମୀଙ୍କ ଉପରେ ସ୍ୱତନ୍ତ୍ର ଲଫାପା ଉନ୍ମୋଚନ କରିଥିବାରୁ ମାନନୀୟ ମନ୍ତ୍ରୀ ଡାକ ବିଭାଗକୁ ଅଭିନନ୍ଦନ ଜଣାଇଥିଲେ ।
ଏହି କାର୍ଯ୍ୟକ୍ରମରେ ଛଅ ଜଣ ସ୍ୱାଧୀନତା ସଂଗ୍ରାମୀମାନଙ୍କର ପରିବାର ସଦସ୍ୟମାନେ ଭର୍ଚୁଆଲ ମାଧ୍ୟମରେ ଅଂଶଗ୍ରହଣ କରିଥିଲେ । ନିଜ ସହରର ଡାକ ଘରେ ସେମାନେ ଉପସ୍ଥିତ ରହିଥିବା ବେଳେ ଡାକ ବିଭାଗ ପକ୍ଷରୁ ସେମାନଙ୍କୁ ଏହି ସ୍ୱତନ୍ତ୍ର ଲଫାପା ପ୍ରଦାନ କରାଯାଇଥିଲା । ଉଭୟ ମନ୍ତ୍ରୀମାନେ ସଂଗ୍ରାମୀଙ୍କ ପରିବାର ସଦସ୍ୟଙ୍କ ସହ ଆଲୋଚନା କରିଥିଲେ । ଓଡ଼ିଶା ସରକାରଙ୍କ ଓଡ଼ିଆ ଭାଷା ସାହିତ୍ୟ ଓ ସଂସ୍କୃତି ବିଭାଗ କମିଶନର ତଥା ସଚିବ ଡ. ସୁରେଶ ଚନ୍ଦ୍ର ଦଳାଇ, ଭୁବନେଶ୍ୱରସ୍ଥିତ ଓଡ଼ିଶା ଡାକ ପରିମଣ୍ଡଳର ମୁଖ୍ୟ ମହାଡାକପାଳ ଶ୍ରୀ ଶୁଭେନ୍ଦୁ ସ୍ୱାଇଁଙ୍କ ସମେତ ଡାକ ବିଭାଗର ବହୁ ଅଧିକାରୀ ଓ କର୍ମଚାରୀଗଣ କାର୍ଯ୍ୟକ୍ରମରେ ଅଂଶଗ୍ରହଣ କରିଥିଲେ ।
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
୫୦ମିଟର ରାଇଫଲ ୩ ପୋଜିସନ ମହିଳା ସୁଟିଂରେ ସ୍ୱର୍ଣ୍ଣ ଜିତିଥିବାରୁ ସିଫ୍ଟ କୌର ସାମ୍ରାଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ଏସୀୟ କ୍ରୀଡ଼ାରେ ୫୦ମିଟର ରାଇଫଲ ୩ ପୋଜିସନ ମହିଳା ସୁଟିଂରେ ସ୍ୱର୍ଣ୍ଣ ଜିତିଥିବାରୁ ସିଫ୍ଟ କୌର ସାମ୍ରାଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଏସୀୟ କ୍ରୀଡ଼ାରେ ୫୦ମିଟର ରାଇଫଲ ୩ ପୋଜିସନ ମହିଳା ସୁଟିଂରେ ସ୍ୱର୍ଣ୍ଣ ଜିତି ସିଫ୍ଟ କୌର ସାମ୍ରା ଇତିହାସ ରଚିଛନ୍ତି । ସେ ଏକ ରେକର୍ଡ ସ୍ଥାପନ କରିବା ଏହି ଖସିକୁ ଆହୁରି ଆନନ୍ଦଦାୟକ କରିଛି । ସେ ପ୍ରତ୍ୟେକ ଭାରତୀୟଙ୍କ ପାଇଁ ପ୍ରେରଣା । ତାଙ୍କ ଭବିଷ୍ୟତର ପ୍ରୟାସ ପାଇଁ ଶୁଭେଚ୍ଛା ।’
Congratulations @SiftSamra for scripting history at the Asian Games by bringing home the prized Gold Medal in the 50m Rifle 3 Positions Women’s shooting. That she has set a record makes it even more joyous. She is an inspiration to every Indian. Best wishes for her upcoming… pic.twitter.com/XNU7mvI1Ry
— Narendra Modi  September 27, 2023
SR
(
ବେସାମରିକ ବିମାନ ଚଳାଚଳ ମନ୍ତ୍ରଣାଳୟ
କୋଭିଡ଼-19 ଜନିତ ଲକଡାଉନ୍ ସମୟରେ ଲାଇଫ ଲାଇନ୍ ଉଡ଼ାନ ଅଧୀନରେ 452 ଥର ବିମାନ ଉଡ଼ାଣ
ଏୟାର ଇଣ୍ଡିଆ, ଆଲିଆନ୍ସ ଏୟାର, ଭାରତୀୟ ବାୟୁସେନା ଏବଂ ଘରୋଇ ବିମାନ ସରବରାହ ସଂସ୍ଥାମାନଙ୍କ ଦ୍ୱାରା କୋଭିଡ଼- 19 ମହାମାରୀ ଜନିତ ଲକଡାଉନ୍ ସମୟରେ ‘ଲାଇଫ୍ ଲାଇନ୍ ଉଡ଼ାନ’ କାର୍ଯ୍ୟକ୍ରମ ଅଧୀନରେ ମୋଟ 452 ଥର ବିମାନ ଉଡ଼ାଣ କରାଯାଇଛି । ସେଥି ମଧ୍ୟରୁ ଏୟାର ଇଣ୍ଡିଆ ଏବଂ ଆଲିଆନ୍ସ ଏୟାର ଦ୍ୱାରା 272 ଥର ବିମାନ ଉଡ଼ାଣ ସଂପାଦନ କରାଯାଇଛି । ଏହି ସମୟରେ ମୋଟ 824.44 ଟନ୍ ସାମଗ୍ରୀ ଦେଶର ବିଭିନ୍ନ ସ୍ଥାନକୁ ପରିବହନ କରାଯାଇଛି । ଲାଇଫ୍ ଲାଇନ୍ ଉଡ଼ାନ ମାଧ୍ୟମରେ ଏହିସବୁ ବିମାନ ସଂସ୍ଥାମାନେ ଅଦ୍ୟାବଧି ମୋଟ 4,41,564 କିଲୋମିଟର ଆକାଶପଥ ଯାତ୍ରା କରିଛନ୍ତି ।
‘ଲାଇଫ ଲାଇନ୍ ଉଡ଼ାନ’ ବିମାନ ପରିଚାଳନା କେନ୍ଦ୍ର ବେସାମରିକ ବିମାନ ଚଳାଚଳ ମନ୍ତ୍ରଣାଳୟ ଦ୍ୱାର ପରିଚାଳିତ କରାଯାଇଥାଏ ଯେଉଁଥିରେ କୋଭିଡ଼-19 ମହାମାରୀ ବିରୋଧରେ ଭାରତର ସଂଗ୍ରାମକୁ ସହଯୋଗ ପୂର୍ବକ ଦେଶର ଦୁର୍ଗମତମ ସ୍ଥାନରେ ସୁଦ୍ଧା ମେଡ଼ିକାଲ ସାମଗ୍ରୀ ଏବଂ ଔଷଧ ପହଞ୍ଚାଯାଉଛି ।
ପବନ ହଂସ ଲିମିଟେଡ଼ ସମେତ ହେଲିକପ୍ଟର ସେବାକୁ ମଧ୍ୟ ଏଥିରେ ସାମିଲ କରାଯାଇଛି ଏବଂ ସେଥିରେ ଜମ୍ମୁ ଓ କଶ୍ମୀର, ଲଦାଖ, ବିଭିନ୍ନ ଦ୍ୱୀପପୁଞ୍ଜ ଏବଂ ଉତ୍ତର ପୂର୍ବାଞ୍ଚଳ କ୍ଷେତ୍ରକୁ କ୍ରିଟିକାଲ ମେଡ଼ିକାଲ ସାମଗ୍ରୀ ଏବଂ ରୋଗୀମାନଙ୍କୁ ସ୍ଥାନାନ୍ତରଣ କରାଯାଇଛି । ପବନ ହଂସ ହେଲିକପ୍ଟର ମେ 4, 2020 ତାରିଖ ସୁଦ୍ଧା ମୋଟ 7,729 କିଲୋମିଟର ଆକାଶ ପଥ ଯାତ୍ରା କରି 2.27 ଟନ୍ ସାମଗ୍ରୀ ପରିବହନ କରିଛି ।
ଏଭଳି ଅପରେସନରେ ଉତ୍ତର ପୂର୍ବାଞ୍ଚଳ କ୍ଷେତ୍ର, ଦ୍ୱୀପପୁଞ୍ଜ କ୍ଷେତ୍ର ଏବଂ ପାର୍ବତ୍ୟାଞ୍ଚଳକୁ ଅଗ୍ରାଧିକାର ପ୍ରଦାନ କରାଯାଇଛି ।
ଏୟାର ଇଣ୍ଡିଆ ଏବଂ ଭାରତୀୟ ବାୟୁସେନାଙ୍କ ମିଳିତ ସହଯୋଗରେ ଜମ୍ମୁ ଓ କଶ୍ମୀର, ଲଦାଖ, ଉତ୍ତର ପୂର୍ବାଞ୍ଚଳ କ୍ଷେତ୍ର ଏବଂ ଅନ୍ୟାନ୍ୟ ଦ୍ୱୀପ କ୍ଷେତ୍ରରେ ମେଡ଼ିକାଲ ସାମଗ୍ରୀ ପହଞ୍ଚାଯାଇଛି ।
ଘରୋଇ ମାଲ ପରିବହନକାରୀ ବିମାନ ଚଳାଚଳ ସଂସ୍ଥା ଯଥା, ସ୍ପାଇସ୍ ଜେଟ୍, ବ୍ଲୁ ଡାର୍ଟ, ଇଣ୍ଡିଗୋ ଏବଂ ବିସ୍ତାରା ବ୍ୟବସାୟିକ ଭିତ୍ତିରେ ସେମାନଙ୍କର କାର୍ଗୋ ଚଳାଚଳ କରୁଛନ୍ତି । ସ୍ପାଇସ୍ ଜେଟ୍ ମାର୍ଚ୍ଚ 24 ଠାରୁ ମେ 4 2020 ତାରିଖ ମଧ୍ୟରେ 796 ଥର ଉଡ଼ାଣ ଭରି 13,61,141 କିଲୋମିଟର ଆକାଶ ପଥ ଯାତ୍ରା କରି 5,817 ଟନ୍ ସାମଗ୍ରୀ କରିବହନ କରିଛି । ସେଥି ମଧ୍ୟରୁ 290ଟି ଉଡ଼ାଣ ଅନ୍ତରାଷ୍ଟ୍ରୀୟ କାର୍ଗୋ ବିମାନ ଯାତ୍ରା ଥିଲା । ବ୍ଲୁ ଡାର୍ଟ ମାର୍ଚ୍ଚ 25 ଠାରୁ ମେ 4, 2020 ତାରିଖ ମଧ୍ୟରେ 266 ଥର କାର୍ଗୋ ପରିବହନ କରି ମୋଟ 2,94,928 କିଲୋମିଟର ଆକାଶପଥ ଅତିକ୍ରମ କରି 4,522 ଟନ୍ ମାଲ ପରିବହନ କରିଛି । ଇଣ୍ଡିଗୋ ଅପ୍ରେଲ 3 ଠାରୁ ମେ 4, 2020 ତାରିଖ ମଧ୍ୟରେ 90 ଥର ବିମାନ ଉଡ଼ାଣ ମାଧ୍ୟମରେ 1,50,803 କିଲୋମିଟର ଆକାଶପଥ ଅତିକ୍ରମ କରି 444 ଟନ୍ ମାଲ ପରିବହନ କରିଛି ଏବଂ ସେଥିରେ 34 ଥର ଅନ୍ତରାଷ୍ଟ୍ରୀୟ ଉଡ଼ାଣ ସାମିଲ । ଏହା ମଧ୍ୟରେ ସରକାରଙ୍କ ପାଇଁ ମାଗଣାରେ ମେଡ଼ିକାଲ ସାମଗ୍ରୀ ଯୋଗାଣ ମଧ୍ୟ ସାମିଲ । ସେହିଭଳି ବିସ୍ତାରା ଅପ୍ରେଲ 19 ଠାରୁ ମେ 4 2020 ତାରିଖ ମଧ୍ୟରେ 22 ଥର କାର୍ଗୋ ଉଡ଼ାଣ ମାଧ୍ୟମରେ 30,614 କିଲୋମିଟର ଆକାଶ ପଥ ଯାତ୍ରା କରି 144 ଟନ୍ କାର୍ଗୋ ଦେଶର ବିଭିନ୍ନ ସ୍ଥାନରେ ପହଞ୍ଚାଇଛି ।
ଜରୁରି ଔଷଧ, ମେଡ଼ିକାଲ ଉପକରଣ ଏବଂ କୋଭିଡ଼- 19 ରିଲିଫ ସାମଗ୍ରୀ ପରିବହନ ସକାଶେ ପୂର୍ବ ଏସିଆ ମଧ୍ୟରେ ଏକ କାର୍ଗୋ ଏୟାର ବ୍ରିଜ୍ ସ୍ଥାପନ କରାଯାଇଥିଲା । ଏହା ମାଧ୍ୟମରେ ଏୟାର ଇଣ୍ଡିଆ ମୋଟ 956 ଟନର ମେଡ଼ିକାଲ କାର୍ଗୋ ପରିବହନ କରିଛି ।
ଏହା ବ୍ୟତୀତ, ବ୍ଲୁ ଡାର୍ଟ ଚୀନର ଗୁଆଙ୍ଗଝୁ ଏବଂ ସାଙ୍ଘାଇରୁ 114 ଟନ୍ ପାଖାପାଖି ମେଡ଼ିକାଲ୍ ସାମଗ୍ରୀ ପରିବହନ କରି ଆଣିଛି । ସେହିଭଳି ହଂକଂରୁ ମଧ୍ୟ 24 ଟନ୍ ମେଡ଼ିକାଲ ସାମଗ୍ରୀ ଅଣାଯାଇଛି । ଏହି ସବୁ ସାମଗ୍ର ଅପ୍ରେଲ 14 ତାରିଖ ଠାରୁ ମେ 4, 2020 ତାରିଖ ମଧ୍ୟରେ ଅଣାଯାଇଛି । ସ୍ପାଇସ୍ ଜେଟ୍ ସାଂଙ୍ଘାଇ ଓ ଗୁଆଙ୍ଗଝୁର ମେ 4, 2020 ସୁଦ୍ଧା 204 ଟନ୍ ମେଡ଼ିକାଲ ସାମଗ୍ରୀ ପରିବହନ କରି ଆଣିଛି । ଏହା ବ୍ୟତୀତ ମେ 4, 2020 ସୁଦ୍ଧା ହଂକଂ ଓ ସିଙ୍ଗାପୁରରୁ ମଧ୍ୟ ସ୍ପାଇସ୍ ଜେଟ୍ 16 ଟନ୍ ମେଡ଼ିକାଲ ସାମଗ୍ରୀ ପରିବହନ କରି ଭାରତ ପହଞ୍ଚାଇଛି ।
ଅର୍ଥ ମନ୍ତ୍ରଣାଳୟ
ରାଷ୍ଟ୍ରପତିଙ୍କ ଦ୍ୱାରା ବ୍ୟାଙ୍କିଙ୍ଗ ନିୟନ୍ତ୍ରଣ  ଅଧ୍ୟାଦେଶ, 2020 ଜାରି
• ଏହି ସଂଶୋଧନ ଦ୍ୱାରା ସମବାୟ ବ୍ୟାଙ୍କର ଉତ୍ତମ ପରିଚାଳନା ତଥା ନିୟନ୍ତ୍ରଣ ସୁଗମ ହୋଇପାରିବ
• ଏହାଦ୍ୱାରା ପୁନଃନିର୍ମାଣ/ ମିଶ୍ରଣ ଯୋଜନା ଯାହାକି ଜନସାଧାରଣ/ ଡ଼ିପୋଜିଟର/ ବ୍ୟାଙ୍କିଙ୍ଗ ପାଇଁ ସୁବିଧାଜନକ ହେବା ସହ ବ୍ୟାଙ୍କିଙ୍ଗ କମ୍ପାନୀ ପରିଚାଳନାକୁ ସହଜ କରିବ
ବ୍ୟାଙ୍କମାନଙ୍କରେ ଜମାକାରୀଙ୍କ ଜମାଟଙ୍କାର ସୁରକ୍ଷା ସୁନିଶ୍ଚିତ କରିବା ସକାଶେ ସରକାରଙ୍କ ପ୍ରତିବଦ୍ଧତାକୁ କାର୍ଯ୍ୟକାରୀ କରିବା ସକାଶେ ରାଷ୍ଟ୍ରପତି ବ୍ୟାଙ୍କିଙ୍ଗ ନିୟନ୍ତ୍ରଣ  ଅଧ୍ୟାଦେଶ, 2020 ଜାରି କରିଛନ୍ତି । 
ବ୍ୟାଙ୍କିଙ୍ଗ ନିୟନ୍ତ୍ରଣ ଆଇନ, 1949ରେ ଏହି ଅଧ୍ୟାଦେଶ ସଂଶୋଧନ ଘଟାଇଛି ଯାହାକି ଦେଶର ସମବାୟ ବ୍ୟାଙ୍କଗୁଡ଼ିକ ପ୍ରତି ପ୍ରଯୁଜ୍ୟ । ଏହି ଅଧ୍ୟାଦେଶରେ ଜମାକାରୀଙ୍କ ସ୍ୱାର୍ଥକୁ ଅଧିକ ସୁରକ୍ଷିତ ରଖାଯିବାର ବ୍ୟବସ୍ଥା ରହିଛି ଏବଂ ସମବାୟ ବ୍ୟାଙ୍କଗୁଡ଼ିକୁ ଏହା ଅଧିକ ମଜଭୁତ କରିବା ସହ ସେମାନଙ୍କ ପରିଚାଳନାକୁ ଉନ୍ନତ କରିବ ଏବଂ ଅନ୍ୟାନ୍ୟ ବ୍ୟାଙ୍କମାନଙ୍କ ପରିପ୍ରେକ୍ଷୀରେ ଭାରତୀୟ ରିଜର୍ଭ ବ୍ୟାଙ୍କକୁ ଯେଉଁ କ୍ଷମତା ପ୍ରଦାନ କରାଯାଇଛି ତାହା ଏବେ ସମବାୟ ବ୍ୟାଙ୍କମାନଙ୍କ ପ୍ରତି ମଧ୍ୟ ଲାଗୁ ହେବ । ଏହା ସେହିସବୁ ବ୍ୟାଙ୍କଗୁଡ଼ିକର ପରିଚାଳନାକୁ ସୁସଂଗତ କରିବ ତଥା ପୁଞ୍ଜି ଉପଲବ୍ଧ କରିବା କ୍ଷେତ୍ରରେ ଅଧିକ ପେଶାଦାରୀତା ତଥା ସକ୍ଷମତାର ସହ ବ୍ୟାଙ୍କଗୁଡ଼ିକୁ ସେଭଳି ସୁବିଧା ଉପଲବ୍ଧ କରାଇବ । ଏହି ସଂଶୋଧନ ସମବାୟ ସମିତି ଯାହାକି ରାଜ୍ୟ ସମବାୟ ଆଇନ ପରିସରଭୁକ୍ତ ସେମାନଙ୍କ ରାଜ୍ୟ ରେଜିଷ୍ଟ୍ରାରମାନେ ବର୍ତ୍ତମାନ ଉପଭୋଗ କରୁଥିବା କ୍ଷମତାକୁ ଆଦୌ ବ୍ୟାହତ କରିବନାହିଁ । ସେହିଭଳି ଏହି ସଂଶୋଧନ ପ୍ରାଥମିକ କୃଷି ଋଣ ଯୋଗାଣକାରୀ ସୋସାଇଟି  କିମ୍ବା ସମବାୟ ସମିତି ଯାହାଙ୍କର ପ୍ରାଥମିକ କାର୍ଯ୍ୟ ଓ ବ୍ୟବସାୟ ହେଲା କୃଷି ବିକାଶ ନିମନ୍ତେ ଦୀର୍ଘକାଳୀନ ଅର୍ଥ ଯୋଗାଣ, ସେଥିପ୍ରତି ପ୍ରଯୁଜ୍ୟ ହେବନାହିଁ । ଏବଂ ଯେଉଁମାନେ “ବ୍ୟାଙ୍କ” କିମ୍ବା “ବ୍ୟାଙ୍କର” ବା “ବ୍ୟାଙ୍କିଙ୍ଗ” ଭଳି ଶବ୍ଦ ବ୍ୟବହାର କରନ୍ତି ନାହିଁ ଅଥବା ଯେଉଁମାନେ ଚେକ୍ ଉଠାଣକାରୀ ଭାବେ କାର୍ଯ୍ୟ କରନ୍ତି ନାହିଁ ସେମାନଙ୍କ ପ୍ରତି ମଧ୍ୟ ଏହା ଲାଗୁ ହେବନାହିଁ ।
ଏହି ଅଧ୍ୟାଦେଶ ବ୍ୟାଙ୍କିଙ୍ଗ ନିୟନ୍ତ୍ରଣ ଆଇନର ଧାରା 45କୁ ସଂଶୋଧନ କରେ ଯଦ୍ୱାରା ବ୍ୟାଙ୍କିଙ୍ଗ କମ୍ପାନୀମାନଙ୍କ ପୁନଃନିର୍ମାଣ କିମ୍ବା ମିଶ୍ରଣକୁ ସକ୍ଷମ କରିପାରିବ ଏବଂ ଏହା ଦ୍ୱାରା ଜନସାଧାରଣ, ଜମାକାରୀ ଏବଂ ବ୍ୟାଙ୍କିଙ୍ଗ ବ୍ୟବସ୍ଥା ଅଧିକ ସୁରକ୍ଷିତ ହୋଇପାରିବ । ଏହା ଫଳରେ ବ୍ୟାଙ୍କିଙ୍ଗ ବ୍ୟବସ୍ଥାର ସୁପରିଚାଳନା ସୁନିଶ୍ଚିତ ହୋଇପାରିବ ଏବଂ ଏଥିପାଇଁ କୌଣସି ଅର୍ଡ଼ର ଅଫ୍ ମୋରାଟୋରିଅମ୍ ପ୍ରସ୍ତୁତ କରିବାକୁ ପଡ଼ିବନାହିଁ । ଯଦ୍ୱାରା ଆର୍ଥିକ ବ୍ୟବସ୍ଥା ବ୍ୟାହତ ହେବାଭଳି ସମସ୍ୟାକୁ ମଧ୍ୟ ଏଡ଼ାଯାଇପାରିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବିଶ୍ୱ କୁସ୍ତି ଚାମ୍ପିଅନସିପରେ ବ୍ରୋଞ୍ଜ ପଦକ ଜିତିଥିବାରୁ ଭିନେଶ ଫୋଗଟ ଏବଂ ବଜରଙ୍ଗ ପୁନିଆଙ୍କୁ ଅଭିନନ୍ଦନ ଜଣାଇଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବେଲଗ୍ରେଡରେ ଚାଲିଥିବା ବିଶ୍ୱ କୁସ୍ତି ଚାମ୍ପିଅନସିପରେ ବ୍ରୋଞ୍ଜ ପଦକ ଜିତିଥିବାରୁ ଭିନେଶ ଫୋଗଟ ଏବଂ ବଜରଙ୍ଗ ପୁନିଆଙ୍କୁ ଅଭିନନ୍ଦନ ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆମର କୁସ୍ତିଯୋଦ୍ଧାମାନେ ଆମକୁ ଗର୍ବିତ କରନ୍ତି । ବେଲେଗ୍ରେଡର ବିଶ୍ୱ କୁସ୍ତି ଚାମ୍ପିଅନସିପ୍ ରେ ବ୍ରୋଞ୍ଜ ପଦକ ଜିତିବାରେ ଭିନେଶ ଫୋଗଟ ଏବଂ ବଜରଙ୍ଗ ପୁନିଆଙ୍କୁ ଅଭିନନ୍ଦନ । ଉଭୟଙ୍କ ପାଇଁ ଏହା ସ୍ୱତନ୍ତ୍ର କାରଣ ଏହି ପ୍ଲାଟଫର୍ମରେ ଭିନେଶ ପ୍ରଥମ ଭାରତୀୟ ମହିଳା ଭାବେ ୨ ଟି ପଦକ ଜିତିଥିବାବେଳେ ବଜରଙ୍ଗ ୪ର୍ଥ ପଦକ ଜିତିଛନ୍ତି ।”
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଚୌରୀଚୌରାର ଶହୀଦମାନଙ୍କୁ ଯଥାର୍ଥ ମାନ୍ୟତା ମିଳିନାହିଁ: ପ୍ରଧାନମନ୍ତ୍ରୀ
ଚୌରୀଚୌରାର ଶହୀଦମାନଙ୍କୁ ଇତିହାସର ପୃଷ୍ଠାରେ ଯଥାର୍ଥ ମାନ୍ୟତା ମିଳି ନ ଥିବା ନେଇ ପ୍ରଧାନମନ୍ତ୍ରୀ କ୍ଷୋଭପ୍ରକାଶ କରିଛନ୍ତି । ଲୋକଲୋଚନ ଅନ୍ତରାଳରେ ରହିଯାଇଥିବା ସ୍ୱାଧୀନତା ସଂଗ୍ରାମୀମାନଙ୍କ ଜୀବନୀକୁ ପ୍ରକାଶ କରାଗଲେ ତାହାହିଁ ସେମାନଙ୍କ ପ୍ରତି ହେବ ପ୍ରକୃଷ୍ଟ ଶ୍ରଦ୍ଧାଞ୍ଜଳି । ଦେଶ ସ୍ୱାଧୀନତାର 75ବର୍ଷ ପୂର୍ତ୍ତି ପାଳନ କରୁଥିବାର ଦୃଷ୍ଟିରୁ ବର୍ତ୍ତମାନ ହିଁ ପ୍ରକୃତ ସମୟ ଉପନୀତ ବୋଲି ସେ କହିଛନ୍ତି । ଆଜି ଉତ୍ତରପ୍ରଦେଶ ଗୋରଖପୁର ନିକଟସ୍ଥ ଚୌରୀଚୌରାଠାରେ ଚୌରୀଚୋରା ଶତବାର୍ଷିକୀ ସମାରୋହର ଭିଡିଓ କନଫରେନ୍ସିଂ ଜରିଆରେ ଉଦ୍ଘାଟନ କରିବା ଅବସରରେ ଶ୍ରୀ ମୋଦି ଏହା କହିଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି ଯେ, ଚୌରୀଚୌରା ଶହୀଦମାନଙ୍କୁ ନେଇ ଯେତିକି ଆଲୋଚନା ପର୍ଯ୍ୟାଲୋଚନା ହେବା କଥା ତାହା ହୋଇପାରିନାହିଁ । ଚୌରୀଚୌରା ଥିଲା ଜନସାଧାରଣଙ୍କ ଏକ ସ୍ୱତଃପ୍ରବୃତ୍ତ ଲଢେଇ । ଏପରିକି ସଂଗ୍ରାମର ବିପ୍ଳବୀମାନଙ୍କୁ ଇତିହାସର ପୃଷ୍ଠାରେ ସ୍ଥାନ ଦିଆଯାଇ ନଥିଲେ ମଧ୍ୟ ଦେଶର ମାଟି ସେମାନଙ୍କ ରକ୍ତରେ ରଞ୍ଜିତ ହୋଇଛି ବୋଲି ପ୍ରଧାନମନ୍ତ୍ରୀ ଦୃଢୋକ୍ତି ପ୍ରକାଶ କରିଛନ୍ତି ।
ସ୍ୱାଧୀନତା ସଂଗ୍ରାମରେ 19ଜଣ ସଂଗ୍ରାମୀଙ୍କୁ ଗୋଟିଏ କାରଣ ପାଇଁ ଫାଶୀ ଦିଆଯାଇଥିଲା ଯାହାର କୌଣସି ବର୍ଣ୍ଣନା କ୍ୱଚିତ ଦେଖିବାକୁ ମିଳିଥାଏ । ଫାଶୀଖୁଣ୍ଟରେ ଝୁଲିବାକୁ ଥିବା 150ଜଣଙ୍କ ଜୀବନ ବଞ୍ଚାଇ ବାବା ରାଘବ ଦାସ ଓ ପଣ୍ଡିତ ମଦନମୋହନଙ୍କ ଅବଦାନକୁ ଶ୍ରୀ ମୋଦି ସ୍ମରଣ କରିଥିଲେ ।
ସ୍ୱାଧୀନତା ସଂଗ୍ରାମର ସୁଦୀର୍ଘ ସଂଗ୍ରାମ ସହିତ ସଂଶ୍ଳିଷ୍ଟ, କମ୍ ଲୋକଲୋଚନକୁ ଆସିଥିବା ସଂଗ୍ରାମୀମାନଙ୍କ ଜୀବନୀକୁ ଜନାଦୃତ କରିବା ପାଇଁ ଯୁବଗୋଷ୍ଠୀ ଓ ବିଦ୍ୟାର୍ଥୀମାନଙ୍କୁ ସାମିଲ କରାଯାଇଥିବା ନେଇ ପ୍ରଧାନମନ୍ତ୍ରୀ ଖୁସି ବ୍ୟକ୍ତ କରିଥିଲେ । ଶିକ୍ଷା ମନ୍ତ୍ରଣାଳୟ ଏଥିପାଇଁ ଯୁବ ଲେଖକମାନଙ୍କୁ ସ୍ୱାଧୀନତା ସଂଗ୍ରାମୀ ଉପରେ ବହି ଲେଖିବା ପାଇଁ ଆମନ୍ତ୍ରଣ ଜଣାଇଛନ୍ତି ।
ଚୌରୀଚୌରାର ଶତବାର୍ଷିକୀ ସମାରୋହକୁ ସ୍ଥାନୀୟ କଳା, ସଂସ୍କୃତିକୁ ଆତ୍ମନିର୍ଭର ଭାରତ ସହ ଯୋଡାଯାଇଥିବାରୁ ଏହା ସ୍ୱାଧୀନତା ସଂଗ୍ରାମୀଙ୍କ ପ୍ରତି ପ୍ରକୃତ ଶ୍ରଦ୍ଧା ହେବ ବୋଲି ପ୍ରଧାନମନ୍ତ୍ରୀ କହିଛନ୍ତି । ଏହି ସମାରୋହ ଆୟୋଜନ କରୁଥିବାରୁ ଶ୍ରୀ ମୋଦି ଉତ୍ତରପ୍ରଦେଶ ମୁଖ୍ୟମନ୍ତ୍ରୀ ଯୋଗୀ ଆଦିତ୍ୟ ନାଥ ଓ ରାଜ୍ୟ ପ୍ରଶାସନର ମଧ୍ୟ ପ୍ରଶଂସା କରିଛନ୍ତି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଆୟୁଷ୍ମାନ ଭାରତ ପ୍ରଧାନମନ୍ତ୍ରୀ ଜନ ଆରୋଗ୍ୟ ଯୋଜନାରେ 1 କୋଟି ଲୋକଙ୍କୁ ସ୍ୱାସ୍ଥ୍ୟ ସେବା ପ୍ରଦାନ
• “ଆୟୁଷ୍ମାନ ଭାରତ: 1କୋଟି ଚିକିତ୍ସା ଏବଂ ଆଗକୁ” ୱେବିନାରକୁ ସମ୍ବୋଧିତ କଲେ ଡ. ହର୍ଷବର୍ଦ୍ଧନ
ଭାରତ ସରକାରଙ୍କ ପ୍ରମୁଖ ସ୍ୱାସ୍ଥ୍ୟ ବୀମା ଯୋଜନା ପ୍ରଧାନମନ୍ତ୍ରୀ ଜନ ଆରୋଗ୍ୟ ଯୋଜନା  ଅନ୍ତର୍ଗତ ଆଜି 1 କୋଟି ଚିକିତ୍ସା ସେବା ପ୍ରଦାନ କରାଯାଇଛି। ଏହି ଉପଲବ୍ଧି ଅବସରରେ କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ମନ୍ତ୍ରୀ ଡ. ହର୍ଷ ବର୍ଦ୍ଧନ ଆଜି ଏଠାରେ ବିଭିନ୍ନ ଜନ ସ୍ୱାସ୍ଥ୍ୟ ପ୍ରସଙ୍ଗରେ ଖୋଲା ଆଲୋଚନା ପାଇଁ ଗଠନ କରାଯାଇଥିବା ୱେବିନାର ସିରିଜ ‘ଧରା’ର ଉଦଘାଟନ କରିଥିଲେ। ଏହି ୱେବିନାରର ନାମ “ଆୟୁଷ୍ମାନ ଭାରତ: 1 କୋଟି ଚିକିତ୍ସା ଏବଂ ଆଗକୁ” ରଖାଯାଇଥିଲା। ଏହି ଅବସରରେ କେନ୍ଦ୍ର ସ୍ୱାସ୍ଥ୍ୟ ଓ ପରିବାର କଲ୍ୟାଣ ରାଷ୍ଟ୍ରମନ୍ତ୍ରୀ ଶ୍ରୀ ଅଶ୍ୱିନୀ କୁମାର ଚୌବେ ଉପସ୍ଥିତ ଥିଲେ।
ଜାତୀୟ ସ୍ୱାସ୍ଥ୍ୟ କର୍ତ୍ତୃପକ୍ଷ ର ସିଇଓ ଡ. ଇନ୍ଦୁ ଭୂଷଣ ଏହି ଅବସରରେ ଏବି-ପିଏମଜେଏୱାଇର ପ୍ରଦର୍ଶନ ବିଷୟରେ ଉଲ୍ଲେଖ କରିଥିଲେ ଏବଂ ଆଗକୁ ଯାତ୍ରା ସମ୍ପର୍କରେ ଆଲୋଚନା କରିଥିଲେ। ଏନଏଚଏର ସମସ୍ତ ସରକାରୀ ସାମାଜିକ ଗଣମାଧ୍ୟମ ପୃଷ୍ଠା ଜରିଆରେ ଏହି ୱେବିନାରଗୁଡ଼ିକୁ ୱେବକାଷ୍ଟ କରାଯାଇଥିଲା ଏବଂ ଏହାକୁ ସାଧାରଣ ଲୋକଙ୍କ ପାଇଁ ଖୋଲା ରହିଥିଲା।
ଏହି ଅବସରରେ ଡ. ହର୍ଷ ବର୍ଦ୍ଧନ କହିଥିଲେ, ଦୁଇ ବର୍ଷ ପୂର୍ବେ ଆୟୁଷ୍ମାନ ଭାରତ ପିଏମଜେଏୱାଇ ଯୋଜନାର ଆରମ୍ଭ ହୋଇଥିଲା। ଦେଶର ସବୁଠୁ ଗରିବ ପରିବାରଗୁଡ଼ିକ ମଧ୍ୟରୁ 1 କୋଟି ଲୋକଙ୍କୁ ଚିକିତ୍ସା ସୁବିଧା ପ୍ରଦାନ କରାଯିବା ଏକ ଗୁରୁତ୍ଵପୂର୍ଣ୍ଣ ଉପଲବ୍ଧି । 21,565 ସରକାରୀ ଓ ଘରୋଇ ପଞ୍ଜିକୃତ ଡାକ୍ତରଖାନା ଜରିଆରେ ଏହି ଚିକିତ୍ସା ପାଇଁ 13,412 କୋଟି ଟଙ୍କାର ଚିକିତ୍ସା ସୁବିଧା ଯୋଗାଇ ଦିଆଯାଇଛି।
ସେ ଆହୁରି କହିଥିଲେ ଯେ ଏବି-ପିଏମଜେଏୱାଇ 2018ରେ ଶୁଭାରମ୍ଭ ହେବା ପୂର୍ବରୁ ଆମ ସରକାରଙ୍କ ପ୍ରମୁଖ ସ୍ୱାସ୍ଥ୍ୟ ବୀମା ଯୋଜନା ଭାବେ ରହିଆସିଛି। ଏହି ଯୋଜନାରେ ଗରିବ ଓ ବଞ୍ଚିତ ଭାରତୀୟ ନାଗରିକମାନଙ୍କୁ 5 ଲକ୍ଷ ଟଙ୍କା ପର୍ଯ୍ୟନ୍ତ ଚିକିତ୍ସା ବୀମା ସହାୟତା ଯୋଗାଇ ଦିଆଯାଉଛି। ଏହା ମାଧ୍ୟମରେ ଦେଶର 10.74 କୋଟି ସବୁଠୁ ଦରିଦ୍ର ଓ ଦୁର୍ବଳ ପରିବାରକୁ ଚିକିତ୍ସା ପାଇଁ ଆର୍ଥିକ ସୁରକ୍ଷା ପ୍ରଦାନ କରାଯାଉଛି। କୋଭିଡ-19 ଭଳି ଅପ୍ରତ୍ୟାଶିତ ସମୟରେ ମଧ୍ୟ ବିଭିନ୍ନ ରାଜ୍ୟ ଏହି ଯୋଜନାକୁ ସୁଚାରୁ ରୂପେ କାର୍ଯ୍ୟକାରୀ କରୁଥିବାରୁ କେନ୍ଦ୍ରମନ୍ତ୍ରୀ ଧନ୍ୟବାଦ ଜଣାଇଥିଲେ। ପରୀକ୍ଷା ସୁବିଧା ବୃଦ୍ଧି ଲାଗି ଭାରତ ସରକାର ପ୍ରୟାସ କରିବା ସହିତ 53 କୋଟି ଆୟୁଷ୍ମାନ ଭାରତ ପିଏମଜେଏୱାଇ ହିତାଧିକାରୀମାନଙ୍କୁ କୋଭିଡ-19 ଚିକିତ୍ସା ଯୋଗାଇ ଦେବାକୁ ଲକ୍ଷ୍ୟ ରଖିଛନ୍ତି।
ଏହି ଅବସରରେ ଡ. ହର୍ଷ ବର୍ଦ୍ଧନ ‘ଆସ୍କ ଆୟୁଷ୍ମାନ’ ଚାଟ ବୋଟ ହ୍ଵାଟ୍ସ ଆପରେ ଶୁଭାରମ୍ଭ କରିଥିଲେ। ଏହାଏକ 24 ଘଣ୍ଟିଆ ଆର୍ଟିଫିସିଆଲ ଇଣ୍ଟେଲିଜେନ୍ସଯୁକ୍ତ ସହାୟକ ସେବା ଯାହା ଏବି-ପିଏମଜେଏୱାଇ ସଂକ୍ରାନ୍ତରେ ସମସ୍ତ ପ୍ରକାର ସୂଚନା ଉପଲବ୍ଧ କରାଇବ। ଏହା ଉଭୟ ହିନ୍ଦୀ ଓ ଇଂରାଜୀ ଭାଷାରେ ଉପଲବ୍ଧ ହେବ। ସେହିପରି ହିତାଧିକାରୀଙ୍କ ମତାମତ ଆଧାରରେ ପଞ୍ଜିକୃତ ହସ୍ପିଟାଲଗୁଡ଼ିକୁ ରାଙ୍କିଙ୍ଗ ବ୍ୟବସ୍ଥା ମଧ୍ୟକୁ ଆଣିବା ନିମନ୍ତେ ଏକ ଡ୍ୟାଶବୋର୍ଡର ଶୁଭାରମ୍ଭ କରିଥିଲେ।
1 କୋଟି ହିତାଇକାରୀ ଡାକ୍ତରଖାନାରେ ଭର୍ତ୍ତି ହେବାର ଉପଲବ୍ଧିକୁ ପ୍ରଦର୍ଶନ କରୁଥିବା ଏବି-ପିଏମଜେଏୱାଇ ହିତାଧିକାରୀ କାର୍ଡର ଏକ ସ୍ଵତନ୍ତ୍ର ସଂସ୍କରଣକୁ ଉନ୍ମୋଚନ କରିଥିଲେ। ଏହାଛଡ଼ା ଏବି-ପିଏମଜେଏୱାଇ ୱେବସାଇଟର ହିନ୍ଦୀ ସଂସ୍କରଣକୁ ମଧ୍ୟ ଶୁଭାରମ୍ଭ କରିଥିଲେ। ଏହାଦ୍ଵାରା ବହୁସଂଖ୍ୟକ ଜନସାଧାରଣ ହିନ୍ଦୀ ଭାଷାରେ ଯୋଜନା ସମ୍ପର୍କରେ ତଥ୍ୟ ହାସଲ କରିପାରିବେ।